Fonden Jagtvej 69 mener ikke, at brugerne af Ungdomshuset på Dortheavej, var involveret i ballade og stenkast under demonstrationen i onsdags.

Fonden Jagtvej 69 mener ikke, at brugerne af Ungdomshuset på Dortheavej var involveret i ballade og stenkast under demonstrationen i onsdags.

Det fremgår af en redegørelse, der netop er blevet offentliggjort.

Der står blandt andet:

"De brugere, der var til stede fra Ungdomshuset prøvede med det samme og igennem hele forløbet, at få stoppet balladen."

Redegørelsen fra Fonden Jagtvej 69 er lavet til København kommunes Kultur- og Fritidsforvaltning og beskriver forløbet under demonstrationen 1. marts.

Ballade kom bag på brugerne

Ifølge redegørelsen blev balladen udført af enkeltpersoner, og den helt kom bag på brugere af ungdomshuset, som havde indkaldt til en fredelig demonstration.

Fonden skriver også, at brugerne af Ungdomshuset var i kontakt med politiets indsatsleder og hjalp politiet med at håndtere situationen.

I rapporten kan man også læse, at der i kommunens driftsoverenskomst med Ungdomshuset står, "at Ungdomshuset ikke må anvendes til ulovlige formål herunder kriminelle aktiviteter i form af vold, hærværk, og handel med euforisrende stoffer. Der står også, at driften skal ske uden unødvendige gener for for beboere og erhvervsdrivende naboer."

Betingelser som Fonden Jagtvej 69 altså mener er overholdt i forbindelse med demonstrationen.